555 
pone basim subter et apice fuliginei, reliqui metatarsi medium versus 
pallidius et apice obscurius annulati, tarsi II et III basi excepta, 
IV apice infuscati. Abdomen avellaneo-album umbrino reticulatum, 
maculis magnis fuligineis pictum: parietem anticum fascia ornat 
sublibrata latiuscula inaequalis, in partem anticam laterum producta 
et hic plus minusve dilatata, in mediâ fere parte laterum fascia 
conspicitur crassa, fere ad perpendiculum directa, leviter recurvata, 
cum apicibus fasciae anticae fere contingens aut coniuncta, cuius 
pars suprema in lateribus dorsi desuper adspecti maculam format 
parum ante eius medium sitam; infra fascia haec cum fasciâ alia, 
coniungitur, etiam latiore, laterum et dorsi desuper visi partes po¬ 
sticas, sed non postremas, occupanti, inaequali, in lineâ mediâ dorsi 
plus minusve interrupta, raro integra; in dorso paullo ante fasciam 
hanc abdomen pari punctorum ornatur spatium ca. 0 5 latum occu¬ 
pantium, plus minusve expressorum. Nonnunquam dorsum, ubi an¬ 
gulatum est. fasciâ ornatur transversâ, utrimque abbreviatâ aut cum 
fasciâ laterali mediâ plus minusve confusâ, multo pallidiore quam 
maculae descriptae, formâ varianti, sat latâ, aut etiam in medio 
inter fasciam hanc et marginem anticum lineâ breviore et minus, 
raro melius expressâ. Nonnunquam partes dorsi mediae in fronte 
fasciae tubercula dorsualia occupantis et pone eam sitae, et punctis 
supra dictis atque fasciae posticae interiectae, purius albae quam 
partes adiacentes, fascias tres breves albas formant, ex parte in maculas 
binas divulsas; in uno exemplo, picturâ obscurâ diffusa et confusâ, 
e fasciis commodum dictis media maculam format albissimam trian¬ 
gularem apice, retro directam, fascia antica et postica ad puncta 
bina alba redactae, quorum punctorum postica cum apice maculae 
mediae utrimque coniunguntur. Venter vittâ pictus sat latâ fuligineâ 
aut umbrinâ, plerumque in dimidio anteriore obscuriore quam pone, 
paullulo pone medium et prope cribellum saepissime constrictâ et 
inter partes constrictas dilatatâ aut hic plus minusve in maculas 
duas divulsâ. — Tota haec pictura valde inconstans. In exemplis 
pallidissime coloratis céphalothorax cum sterno umbrinus, hoc pone 
fortius infuscatum aut vittâ fuligineâ brevi ornatum, pedum annuli 
plerique parum expressi, praesertim in pedibus anterioribus, abdo¬ 
men totum avellaneo-album umbrino reticulatum, ventre secundum 
medium paullo aut parum obscuriore. 
Tota aranea pube crassiusculâ albâ tecta videtur, in maculis 
abdominis mediis et posticis ex parte pube fulvâ aut umbrinâ. 
